Publication: Magyar Közlöny
Issue: MK-2000-12 (Year: 2000, Number: 12)
Era: 1990-2004
Section: 
Paragraph Index: 29

2. § Az Egyezmény hiteles magyar nyelvű szövege a következő: „A Magyar Köztársaság Kormánya és a Horvát Köztársaság Kormánya (a továbbiakban: Szerződő Felek), azzal az óhajjal, hogy hiánytalanul, teljes egészében teljesítsék az Európai Biztonsági és Együttműködési Értekezlet záró dokumentumainak rendelkezéseit, előmozdítva ezáltal a baráti kapcsolatokat a Szerződő Felek között, meggyőződve annak szükségességéről, hogy a Szerződő Felek a lehető leggyorsabban nyújtsanak megfelelő tájékoztatást sugaras veszélyhelyzet fennállása esetén, az országhatáron kívül esetleg jelentkező következmények minimalizálása érdekében, abban a meggyőződésben, hogy a nukleáris biztonsággal és sugárvédelemmel kapcsolatos azonnali információ- és tapasztalatcsere nagymértékben hozzájárul a Szerződő Felek lakosságának biztonságához, figyelembe véve a nukleáris balesetekről adandó gyors értesítésről, valamint a nukleáris baleset, illetve sugaras veszélyhelyzet esetén nyújtandó segítségről szóló egyezményt (1986), a nukleáris biztonságról szóló egyezményt

Source: https://magyarkozlony.hu/hivatalos-lapok/08f1e1e199db9619090169d61d9384328c373f2f/dokumentumok/7c8150eb33a51ed224fb92a12b448b6525f81fe2/letoltes